Gerd Müller
See artikkel räägib jalgpallurist. Bioloogi kohta vaata artiklit Gerd B. Müller. Poliitiku kohta vaata artiklit Gerd Müller (poliitik). Gerhard Müller (3. november 1945 Nördlingen – 15. august 2021) oli Saksamaa jalgpallikoondise ründaja. Ta oli jalgpalliajaloo üks kõige edukamaid ründajaid. Ta lõi 68 väravat 62 mängus rahvuskoondises, 365 väravat 427 mängus Bundesligas ja 66 väravat 74 mängus Euroopa klubidevahelistel võistlustel. Müller alustas TSV 1861 Nördlingenis. 1964 liitus ta Müncheni Bayerniga, kus tema partnerid olid Franz Beckenbauer ja Sepp Maier.